Geir Lippestad

Geir Lippestad (født 1964) er en norsk forsvarsadvokat og politiker for Partiet Sentrum. Han har tidligere vært lokalpolitiker i Oslo for Arbeiderpartiet. Fra oktober 2015 til desember 2017 var han byråd for næring og eierskap i Oslo.

 Yrkeskarriere 
Lippestad var forsvarer for Ole Nicolai Kvisler, som i 2002 ble dømt til 17 års fengsel for drapet på Benjamin Hermansen, etter det såkalte Holmlia-drapet.

Han var også forsvarer for Anders Behring Breivik etter terrorangrepene i 2011. Lippestad ble oppnevnt etter Breiviks eget ønske.- Tilfeldig at han valgte meg, Bergens Tidende, 25. juli 2011Aftenposten.no (23. juli 2011): Geir Lippestad forsvarer terrorsiktet, hentet 23. juli 2011 Lippestad uttalte seg om sin rolle som forsvarer for Breivik.- Vanskelig å forsvare en folkefiende, Bergens Tidende, 27. juli 2011– Ikke på fornavn med Breivik, intervju på Skavlan på NRK, 15. september 2011Intervjuet: Forsvarer Geir Lippestad, VGs Mads A. Andersen møter Lippestad, 21. september 2011Lippestad: – Rettssaken vil komme som et sjokk, NRK, intervju av Viggo Johansen i programmet Viggo på lørdag, 10. desember 2011Viggo på lørdag. Intervju med Geir Lippestad, NRK
Under rettssaken hadde Lippestad bistand av tre andre advokater fra eget firma.vg.no «Breivik får fire forsvarere» For arbeidet som forsvarer ble Lippestad kåret til «Årets prestasjon» i 2011 i Finansavisens årlige advokatkåring.Advokatundersøkelsen 2012 , 10. februar 2012, hentet fra Wiersholms hjemmeside.

Geir Lippestad har vært byråd for næring og eierskap i Oslo 2015-2018.

Han har vært generalsekretær i Hørselshemmedes Landsforbund.

 Styreverv 
Lippestad har vært medlem i Pasientskadenemnda.regjeringen.no Offisielt fra statsråd 13. juni 2008 Han har også tidligere vært styreleder i Universell Utforming. Lippestad har dessuten vært styreleder i Tankesmien Agenda, Sykehusklovnene og Chat Noir.

 Politiker 

 Arbeiderpartiet 
Lippestad har tidligere vært nestleder i Nordstrand Arbeiderparti. Fra oktober 2015 til desember 2017 var han byråd for næring og eierskap i Oslo, som representant for Arbeiderpartiet.

 Partiet Sentrum 
Høsten 2020 tok han initiativet til å etablere et nytt politisk parti kalt Partiet Sentrum. Ifølge utsagn fra dem selv, legger partiet FNs bærekraftsmål og menneskerettighetserklæringen til grunn for utforming av sin politikk, og henter inspirasjon fra fellestrekkene i sosialdemokratisk, kristendemokratisk og kristensosialistisk tenkning. 

Partiet Sentrum rekrutterte blant annet politikere som tidligere hadde representert Kristelig Folkeparti og Miljøpartiet De Grønne, og definerte seg som blokkuavhengig, men med ønske om regjeringsskifte etter stortingsvalget 2021. 2. desember 2020 annonserte Lippestad at Partiet Sentrum hadde samlet mer enn 6000 underskrifter som ønsket partiet registrert i henhold til partilovens krav.

I kommunestyre- og fylkestingsvalget høsten 2023 stilte Lippestad som Partiet Sentrums førstekandidat i Oslo og ble valgt inn i Oslo bystyre som partiets eneste representant. Lippestad og partiet fikk kritikk for fokuset de hadde på velgere i muslimske miljøer i valgkampen, særlig etter at de fikk støtte fra den kontroversielle islamske organisasjonen Islam Net. Lippestads tidligere partikollega i Arbeiderpartiet og byrådsleder i hans tid som byråd, Raymond Johansen, gikk på slutten av valgkampen 2023 ut med kritikk av Lippestad og Partiet Sentrums kontakt med Islam Net.

 Familie 
Geir Lippestad er oldebarn av Carl Thorvald Lippestad, bror til skolemannen Johan Anton Lippestad.  Han er gift, har fire egne barn og fire stebarn. Hans datter Rebekka døde i 2013.

 Litteratur  
 Geir Lippestad og Jon Gangdal Det vi kan stå for, 2013 
 Et større vi (2016)Jan Grue (1. mai 2016). «Det rene: Hva er et liv verdt, og hva er et verdig liv? Geir Lippestad går til angrep på renhetsidealene, men tankene i boka er ikke godt nok utviklet. Kampen om livet.». Klassekampen Bokmagasinet, s. 14

 Referanser 
«Hemmeligheten». Dagbladet Magasinet 27. desember 2014. 

 Eksterne lenker 


  Advokatfirmaet Lippestad AS – hjemmeside

Kategori:Norske advokater
Kategori:Breivik-saken
Kategori:Byråder i Oslo
Kategori:Partiet Sentrum-politikere
Kategori:Ap-politikere i Oslo
Kategori:Personer fra Oslo
Kategori:Norske frimurere